

**REPUBLIKA HRVATSKA**

**OSJEČKO-BARANJSKA ŽUPANIJA**

|  |  |
| --- | --- |
|  | **OPĆINA VLADISLAVCI**  **OPĆINSKO VIJEĆE** |

Na temelju članka 302. Zakona o javnoj nabavi („Narodne novine“ broj: 120/16) i članka 30. Statuta Općine Vladislavci („Službeni glasnik“ Općine Vladislavci broj: 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst) u otvorenom postupku javne nabave male vrijednosti opskrbe električnom energijom**,** Naručitelja Općina Vladislavci, Kralja Tomislava 141, Vladislavci, broj objave iz EOJN RH 2023/S 0F2-0002716, procijenjene vrijednosti nabave u iznosu od 53.089,13 eura bez PDV-a, Općinsko vijeće Općine Vladislavci na svojoj 23. sjednici održanoj dana 13. veljače 2023. godine, donosi

**ODLUKU**

**o odabiru ponude u postupku javne nabave opskrbe električnom energijom**

**I.**

Ovom Odlukom utvrđuje se da Općina Vladislavci, Kralja Tomislava 141, Vladislavci OIB: 17797796502, kao naručitelj u postupku javne nabave male vrijednosti opskrbe električnom energijom, odabire ekonomski najpovoljniju ponudu ponuditelja HEP - Opskrba d.o.o., Ulica grada Vukovara 37, Zagreb, OIB: 63073332379, s cijenom ponude u iznosu od 28.092,55 eura (bez PDV-a) te ukupnom cijenom ponude od 31.744,59 eura (s PDV-om) i ukupno 100,00 bodova.

**II.**

Prema članku 306. stavku 2. Zakona o javnoj nabavi rok mirovanja se ne primjenjuje.

Po izvršnosti ove Odluke s odabranim ponuditeljem sklopit će se ugovor.

Obrazloženje

Danom slanja obavijesti o nadmetanju 20. siječanj 2023. godine, pod brojem 2023/S 0F2-0002716, Općina Vladislavci kao naručitelj, pokrenula je postupak javne nabave male vrijednosti opskrbe električnom energijom, koji se vodi pod evidencijskim brojem NMV 42-23.

Procijenjena vrijednost nabave je 53.089,13 eura (bez PDV-a).

Do otvaranja ponuda koje je održano 10. veljače 2022. godine u 10:00 sati zaprimljena je jedna ponuda ponuditelja HEP - Opskrba d.o.o., Ulica grada Vukovara 37, Zagreb.

U postupku pregleda i ocjene pristigle ponude utvrđeno je da je ista u potpunosti sukladna Dokumentaciji o nabavi i ocijenjena je kao valjana, te se ista odabire, što je vidljivo iz Zapisnika o pregledu i ocjeni ponuda koji je prilog ove Odluke.

Sukladno članku 301. stavak 5., 6. i 8. Zakona o javnoj nabavi ova Odluka sa zapisnikom o pregledu i ocjeni ponuda objavit će se u Elektroničkom oglasniku javne nabave Republike Hrvatske, pri čemu se dostava smatra obavljenom istekom dana objave.

Prema članku 307. stavak 1. točka 3. Zakona o javnoj nabavi ova Odluka postaje izvršna dostavom odluke ponuditelju.

Sukladno navedenom riješeno je kao u izreci.

**UPUTA O PRAVNOM LIJEKU**

Protiv ove Odluke može se izjaviti žalba Državnoj komisiji za kontrolu postupaka javne nabave u roku od 10 dana od dana primitka ove Odluke u odnosu na postupak pregleda, ocjene i odabira ponude. Žalba se izjavljuje Državnoj komisiji za kontrolu postupaka javne nabave u pisanom obliku, a dostavlja se elektroničkim sredstvima komunikacije putem međusobno povezanih informacijskih sustava Državne komisije i EOJN RH (sustav e-Žalba).

Žalba koja nije dostavljena putem sustava e-Žalbe, odbacit će se.

KLASA: 406-02/23-01/01

UR.BROJ: 2158-41-01-23-16

Vladislavci, 13. veljače 2023.

**Predsjednik**

**Općinskog vijeća**

Krunoslav Morović